《齐天乐 眼镜》
清代·杨抡

现前便是光明藏，依然那时年少。有影双圆，无花并蒂，阁住鬓少轻巧。

纤翳净扫。怪隔一层云，转增分晓。幸未深深，比量依约近寅卯。

当年曾见古道。静观还自得，和月幽抱。青白徒翻，妍媸莫辨，短处偏逢嘲笑。

今番了了。恍世界琉璃，顿消烦恼。解识连环，镜中人更好。

作者简介：杨抡，字方叔，号莲趺，金匮人。乾隆四十三年进士。官至浙江天台县知县，有《春草轩》词。